Nummi rei publicae Romanae
Nummi rei publicae Romanae facti sunt iussu senatus populique Romani ante principatum institutum, id est a saeculo tertio a.C.n. exeunte usque ad annum fere 30 a.C.n.. Olim "Nummi familiarum Romanarum" dicebantur quia primus thesaurus qui illos nummos recensebat anno 1577 ab erudito Romano Fulvio Ursino elucubratus per gentes alphabetico modo dispositus erat. Vel etiam "nummi consulares" quia Hubertus Goltzius (1566) nomina nummis inscripta ad consules pertinere falso crediderat.